สังคมข่าวหุ้น
กระแสความกังวลไวรัส ‘โอไมครอน’ ยังไม่จบ ทุบดัชนีหุ้นไทยวานนี้ร่วงต่ออีก หลุดแนวรับสำคัญ 1,600 จุดเรียบร้อย แนวรับที่สอง 1,590 จุดก็ไม่ไหว 
กระแสความกังวลไวรัส ‘โอไมครอน’ ยังไม่จบ ทุบดัชนีหุ้นไทยวานนี้ร่วงต่ออีก หลุดแนวรับสำคัญ 1,600 จุดเรียบร้อย แนวรับที่สอง 1,590 จุดก็ไม่ไหว
29 พ.ย. 2564

*… แนวรับสำคัญเอาไม่อยู่ …
*… กระแสความกังวลไวรัส ‘โอไมครอน’ ยังไม่จบ ทุบดัชนีหุ้นไทยวานนี้ร่วงต่ออีก หลุดแนวรับสำคัญ 1,600 จุดเรียบร้อย แนวรับที่สอง 1,590 จุดก็ไม่ไหว วันนี้จับตาแนวรับ 1,670 จุด กูรูมั่นใจน่าจะรับได้ ด้าน MSCI ปรับลดน้ำหนักหุ้นไทยวันนี้ ถือเป็นปัจจัยเสี่ยงระยะสั้น ขณะที่หุ้นอิงกระแสฟินเทคอนาคตสดใส โดยเฉพาะกลุ่มการเงิน วานนี้ต่างชาติ-สถาบันยังคงขายหุ้นไทยสุทธิต่อเนื่อง …
*…กูรูแนะนำ 3 หุ้น TIDLOR-BEC-TIPH เล่นเก็งกำไรระยะสั้น รับกระแสการเข้าคำนวณ MSCI วันนี้ ขณะที่ติดล้อยังมีคิวรออีกในกลางเดือนหน้าเข้าคำนวณ FTSE และมีโอกาสสูงเข้า SET50 อีกด้วย บอกได้เลยหุ้นตัวนี้ครบเครื่องจริง ๆ …
*…วรวัจน์ สุวคนธ์ รองผู้จัดการใหญ่ ผู้บริหารสูงสุด กลุ่มงาน SCB Academy ธนาคารไทยพาณิชย์ ลงนามบันทึกข้อตกลงความร่วมมือ (MOU) กับบริษัท ไปรษณีย์ไทย จำกัด ในโครงการพัฒนาทักษะกำลังคนดิจิทัลให้แก่บุคลากรไปรษณีย์ ภายใต้ข้อตกลงความร่วมมือ SCB Academy จะนำประสบการณ์ในการให้บริการ และสนับสนุนการจัดทำหลักสูตร รวมทั้งนำโปรแกรมสนามทักษะ pmd47 ในการเตรียมความพร้อมให้บุคลากรบริษัท ไปรษณีย์ไทย ปรับตัวไปสู่การทำงานในยุค Digital (New Normal) …
*…อาภัสรา ภาณุพัฒนา กรรมการผู้อำนวยการ บมจ.ซันเวนดิ้ง เทคโนโลยี (SVT) ปลื้มกองทุนต่างประเทศทำบิ๊กลHอต จำนวน 30,154,380 หุ้น หรือคิดเป็น 4.31% ของหุ้นที่จำหน่ายได้แล้วทั้งหมดของบริษัทฯ เมื่อวันที่ 24 พ.ย. 2564 เนื่องจากนักลงทุนสถาบันได้ให้ความสนใจและเชื่อมั่นในบริษัท …
*… วิรัช มรกตกาล ประธานเจ้าหน้าที่บริหาร สายงานพาณิชย์และการลงทุน SABUY ร่วมกับบริษัท ฟู้ดวิลล์ จำกัด ในการเปิด SABUY Food Plus แอปพลิเคชันตลาดสดบนมือถือ รองรับสินค้าหลากหลายกว่า 3,000 รายการ …
*… ชานนท์ เรืองกฤตยา ประธานเจ้าหน้าที่บริหาร บมจ.อนันดา ดีเวลลอปเม้นท์ (ANAN) ประสบความสำเร็จในการเพิ่มทุนผ่านการเสนอขายหุ้นให้กับผู้ถือหุ้นเดิมตามอัตราส่วนหุ้นที่ผู้ถือหุ้นเดิมถืออยู่ (Right Offering) ซึ่งผู้ถือหุ้นที่ได้รับสิทธิได้แสดงเจตจำนงในการจองหุ้นเพิ่มทุนเกินกว่า 133% คิดเป็นมูลค่าเกินกว่า 1,700 ล้านบาท เกินกว่าเป้าหมายที่กำหนดไว้ 1,300 ล้านบาท แสดงให้เห็นถึงความเชื่อมั่นและการให้การสนับสนุนต่อบริษัท …
*… วงศกรณ์ ประสิทธิ์วิภาต กรรมการผู้จัดการ บมจ.พร็อพเพอร์ตี้ เพอร์เฟค (PF) ตั้งเป้ารายได้ปี 2565 ที่ 1.6 หมื่นล้านบาท จากปีนี้คาดว่าจะทำได้ 9.64 พันล้านบาท จากแนวโน้มของภาคอสังหาริมทรัพย์ผ่านจุดต่ำสุดไปแล้วในไตรมาส 3/2564 และจะค่อย ๆ เห็นการฟื้นตัวขึ้นตามลำดับหลังจากสถานการณ์โควิด-19 ในประเทศเริ่มดีขึ้นอย่างต่อเนื่อง ทำให้การขายและโอนโครงการที่อยู่อาศัยกลับมามากขึ้น …
*… บัวหลวงเวนเจอร์ส จับมือ กรุงศรี ฟินโนเวต ร่วมลงทุนในรอบ Series A ของ “PUUN Intelligent” ฟินเทคจากฝีมือคนไทย ผู้พัฒนาโปรแกรมบัญชีออนไลน์ “PEAK” เล็งขยายตลาด-เพิ่มประสิทธิภาพผลิตภัณฑ์ กฤษณ์ พันธ์รัตนมาลา กรรมการผู้จัดการ บริษัท บัวหลวงเวนเจอร์ส มั่นใจตอบโจทย์การใช้งาน ช่วยธุรกิจจัดการบัญชีแบบมืออาชีพ เพิ่มโอกาสเข้าถึงแหล่งเงินทุน-ต่อยอดการเติบโตสู่อนาคต …
*… ศุภชัย วีรบวรพงศ์ กรรมการผู้จัดการ บมจ.สยามแก๊ส แอนด์ ปิโตรเคมีคัลส์ (SGP) เตรียมเสนอขายหุ้นกู้ อายุหุ้นกู้ 4 ปี 29 วัน ช่วงมกราคม 2565 เพื่อเตรียมชำระคืนหุ้นกู้ที่จะครบกำหนดชำระในเดือนดังกล่าว ตลอดจนใช้เป็นเงินทุนหมุนเวียนในการดำเนินธุรกิจ พร้อมตั้งธนาคารกรุงไทย จำกัด (มหาชน), ธนาคารซีไอเอ็มบี ไทย จำกัด (มหาชน), ธนาคารยูโอบี จำกัด (มหาชน), บริษัทหลักทรัพย์ เอเซีย พลัส จำกัด และ ธนาคารทหารไทยธนชาต จำกัด (มหาชน)เป็นผู้จัดการการจัดจำหน่าย